Ուտագավա Հիրոշիգե

**Ուտագավա Հիրոշիգեն** (, ), ճապոնացի գծանկարիչ, արվեստի ուկիյո-է ուղղության խոշորագույն ներկայացուցիչ, գունավոր փայտափորագրության մեծահմուտ վարպետ և ավելի քան 5400 փորագրանկարների հեղինակ։ Կենցաղային գեղանկարչության բաղադրատարրերով իր քնարերգական բնանկարներում («Տոկաիդո երկաթուղու 53 կայարանները», 1833-1834) նա արտացոլել է բնության անկայուն, փոփոխական վիճակները, ձյան և մշուշի մթնոլորտային էֆեկտները։ Նկարչին են վերագրում նաև Անդո Հիրոշիգե (安藤広重՝ իրական անվան և ստեղծագործական կեղծանվան անսովոր միասնություն) և Իչիյուսաի Հիրոշիգե (一幽斎廣重) գեղարվեստական կեղծանունները։

## Կյանքի վաղ ժամանակաշրջանը
Հիրոշիգեն ծնվել է 1797 թ. Յաեսու զորանոցում, որը գտնվում է Էդո քաղաքի (այժմյան Տոկիո) Յաեսու թաղամասում տեղակայված Էդո ամրոցի արևելյան մասում։ Ծննդյան ժամանակ նրան տրված անունը Անդո Տոկուտարո է (安藤徳太郎)։ Նրա հայրը՝ Անդո Գենեմոնը, սյոգունի տոհմական պալատական էր։ Երիտասարդ տարիքում Հիրոշիգեն գրեթե միաժամանակ կորցնում է և՛ մորը, և՛ հորը։ Հոր մահը նշանակում էր, որ տասներեքամյա տղան պետք է ստանձնի Էդո դղյակի հրշեջ ծառայության պետի պաշտոնն ու պարտականությունները։ Հիրոշիգեն այդ պաշտոնում ծառայել է մինչև 27 տարին բոլորելը։ Ծառայությունն առանձնապես աշխատատար չէր և պատանուն դա թույլ էր տալիս մեծ ժամանակ հատկացնել գեղանկարչությանը։ Ենթադրաբար, Հիրոշիգեն գծանկարչությամբ սկսել է զբաղվել Կացուսիկա Հոկուսայի աշխատանքները տեսնելուց հետո։

Նկարչի ամենավաղ ստեղծագործությունը համարվում է «Լաեչյու կղզու բնակիչների թափորը» (1836) նկարը։

## Ստեղծագործությունները
Հաճախ ճամփորդել և ստեղծել է «Արևելյան մայրաքաղաքի՝ (Տոկիոյի) 10 տեսարան» (1827), «Տոկայդոյի ճանապարհի 53 կայարանները» (1833-1834), «Գավառների ավելի քան 60 տեսարան» (1853-1856), «Ֆուձի լեռան 36 տեսարան» (1854-1858), «Էդոյի 100 տեսարան» (1856-1858) և այլ՝ գունավոր փայտագրության տեխնիկայով կատարված բնանկարաշարեր։

Կերպարների նրբագեղությամբ ու քնարականությամբ բնորոշվող Հիրոսիգեի բնանկարներում պատկերված են նաև առօրյա աշխատանքով զբաղված մարդիկ։

Տարածությունը հաղորդելու նպատակով հաճախ ընդգծել է առաջին պլանի շեշտված որևէ մանրամաս՝ մեղմորեն կերպավորելով հետին պլանները, դիմել է նաև գծային հեռանկարինː Նրա արվեստը ազդել է իմպրեսիոնիզմի և պոստիմպրեսիոնիզմի շրջանի եվրոպական բնանկարչության վրաː

## Ազդեցությունը
մինի|ձախից՝ '''Հիրոշիգե''', «Սալորի այգին Կամեիդոյում» <br />աջից՝ '''Վան Գոգ''', «Սալորի ծաղկող ծառը»
մինի|ձախից՝ '''Հիրոշիգե''', «Մեծ կամուրջը. հանկարծակի տեղատարափ անձրև Ատակեում» <br />աջից՝ '''Վան Գոգ''', «Կամուրջն անձրևի տակ»
Հիրոշիգեն Ուտագավա դպրոցի սան է, ինչպես՝ Կունիսադան և Կունիյոշին։ 19-րդ դարի սկզբում Ուտագավա դպրոցում դասավանդում էին գծանկարչության և փայտափորագրության արվեստը, որն ուսումնասիրում էին բազմաթիվ արվեստագետներ։ Չնայած դերասանների վերաբերյալ կամ պատմական թեմաներով նրանց գծանկարների և փորագրանկարների գերակշռությանը՝ դպրոցի սաները հմտանում էին արվեստի հայտնի բոլոր ուղղություններում։

Հիրոշիգեի օրոք գծանկարչությունը ծաղկում էր ապրում, և այդ ոճը նախընտրող արվեստասեր գնորդների թիվը սրընթաց աճում էր։

Հիրոշիգեի «Տոկաիդո երկաթուղու 53 կայարանները» (1833-1834) և «Էդո քաղաքի հարյուր անվանի տեսարանները» (1856- 1858) նկարների շարքը մեծ տպավորություն է գործել ֆրանսիացի իմպրեսիոնիստների վրա, ինչպիսիք են Կլոդ Մոնեն, Վինսենթ վան Գոգը։ Վերջինս Հիրոշիգեից բանագողել է երկու նկար «Էդո քաղաքի հարյուր անվանի տեսարաններ» շարքից, որոնք այժմ ներառված են նրա ուկիյո-է գծանկարների հավաքածուի մեջ։ Հիրոշիգեի ստեղծագործական ոճը տպավորություն է գործել նաև ռուսական արվեստի «Միր իսկուսստվա» ուղղության վրա 20-րդ դարում, որի ամենահայտնի ներկայացուցիչներից է Իվան Բիլիբինը։

## Պատկերասրահ
Ուկիյո-է. «Ծաղիկների և թռչունների նկարներ»՝

Hiroshige Roseau sous la neige et canard sauvage.JPG|«Ձյունածածկ եղեգները և վայրի բադը»

Մի քանի ուկիո-է ոճի նկարներ «Տոկաիդո երկաթուղու 53 կայարանները» շարքից՝

Hiroshige le pont Nihonbashi à l'aube.jpg|«Առավոտյան լույսի շողերը Նիհոնբաշիում»
Hiroshige le Lac d'Hakone.jpg|*The Lake at Hakone*
Hiroshige nuit de neige à Kambara.JPG|«Գիշերային ձյուն Կամբարայում»
Hiroshige matin clair d'hiver à Kameyama.jpg|«Պայծառ եղանակ Կամեյամայում ձյան տեղումից հետո»՝

Մի քանի ուկիո-է ոճի նկարներ «Էդո քաղաքի հարյուր անվանի տեսարաններ» շարքից՝

File:Hiroshige, Table of contents.jpg|«Բովանդակություն»
Hiroshige_Pruneraie_à_Kameido.jpg|«Սալորի այգին Կամեիդոյում»
Hiroshige_Atake_sous_une_averse_soudaine.jpg|«Մեծ կամուրջ, հանկարծակի տեղատարափ անձրև Ատակեում»
Hiroshige_Le_quartier_des_teinturiers_de_Kanda.jpg|*The Dyers' Street in Kanda*
90. Night View of Saruwaka-machi.jpg|«Սարուվակաչոն գիշերը»'
100_views_edo_035.jpg|*Suijin Shrine and Massaki on the Sumida River*
100_views_edo_036.jpg|*Massaki of Suijin Shrine, Uchigawa Inlet, and Sekiya*
100_views_edo_062.jpg|*Yoroi Ferry, Koami-chō*
100_views_edo_099.jpg|*Kinryūzan Temple, Asakusa*
100_views_edo_107.jpg|«Ֆուկագավա Սուսակին և Ջումանցուբոն»
100_views_edo_067.jpg|*Inside Kameido Tenjin Shrine*
100_views_edo_098.jpg|*Fireworks at Ryōgoku*


## Ծանոթագրություններ

## Գրականություն
* Новый Энциклопедический Словарь, Рипол Классик, 2004
* Мировое искусство. Андо Хиросигэ: Серия гравюр «53 станции Токайдо», «69 станций Кисокайдо». - СПб: ООО «СЗКЭО» «Кристалл», 2006. - 160 с.: ил. ISBN 5-9603-0052-4
* Мировое искусство. Андо Хиросигэ. «100 видов Эдо» - СПб: ООО «СЗКЭО» «Кристалл», 2007. - 128 с.: ил. ISBN 978-5-9603-0053-7

Կատեգորիա:Ճապոնացի նկարիչներ
Կատեգորիա:Խոլերայից մահացածներ
Կատեգորիա:Գրաֆիկներ
Կատեգորիա:Բնանկարիչներ
Կատեգորիա:Ստեղծագործական կեղծանուններ